На основу Законa о спорту („Службени гласник РС“, бр. 10/16), Одлуке о буџету Градске општине Севојно за 2024. годину („Службени лист града Ужица“, бр. 47/23), Одлуке о финансирању програма којима се задовољавају потребе и интереси грађана у области спорта у граду Ужицу („Службени лист града Ужица“, бр. 45/18) и Правилника о финансирању програма којима се задовољавају потребе и интереси грађана у области спорта у граду Ужицу („Службени лист града Ужица“, бр. 45/18), председник Градске општине Севојно, расписује

 **ЈАВНИ ПОЗИВ**

 **за доделу средстава за реализацију посебних програма**

 **у области спорта у Градској општини Севојно за 2024. годину**

1. **Јавни позив за реализацију посебних програма у области спорта расписује се за следеће програмске активности:**
2. обезбеђивање услова и организација спортских кампова за спортски развој талентованих спортиста и унапређење квалитета стручног рада са њима;
3. унапређење заштите здравља спортиста и обезбеђивање адекватног спортско-здравственог образовања спортиста, посебно младих, укључујући и антидопинг образовање;
4. спречавање негативних појава у спорту (допинг, насиље и недолично понашање, намештање спортских резултата и др.);
5. рационално и наменско коришћење спортских сала и спортских објеката у државној својини чији је корисник јединица локалне самоуправе кроз одобравање њиховог коришћења за спортске активности и доделу термина за тренирање учесника у систему спорта.

**2.** **Број посебних програма** **који могу бити поднети по јавном позиву и који могу бити одобрени одређује се на следећи начин:**

* дозвољава се подношење само једног предлога програма од стране једног носиоца **-** спортске организације.

**3. Право подношења пријаве имају спортске организације које имају регистровано седиште на територији Градске општине Севојно:**

* Спортске организације (спортски клубови и спортска друштва);
* Предшколске установе и школе (ове установе имају статус организација у области спорта, у складу са Законом, у односу на програме везане за организоване ваннаставне спортске активности ученика кроз школске спортске секције, школска спортска удружења и екипе, организовано физичко васпитање деце предшколског узраста кроз игру и спортске активности, као и у односу на обављање стручног рада у спорту).

**4. Услови које подносилац програма мора да испуни:**

1. да буде уписан у одговарајући регистар у складу са Законом;
2. да искључиво или претежно послује на недобитној основи, ако Законом није другачије одређено;
3. да има седиште на територији Градске општине Севојно;
4. да је директно одговоран за реализацију програма;
5. да је претходно обављао делатност у области спорта најмање једну годину;
6. да је са успехом реализовао претходно одобрене програме чији је извештај о реализацији прихваћен у целости, осим у случају да програм подноси први пут;
7. да испуњава услове за обављање спортских активности и делатности у складу са Законом, a које су у вези са предлогом програма;
8. да располаже капацитетима за реализацију програма.

**5. Пријаве програма се неће разматрати уколико је:**

1. подносилац програма у поступку ликвидације, стечаја и под привременом забраном обављања делатности;
2. подносилац програма у блокади пословног рачуна, има пореске дугове или дугове према организацијама социјалног осигурања;
3. подносилац програма у последње две године правноснажном одлуком кажњаван за прекршај или привредни преступ у вези са његовом делатношћу;
4. утврђено да је подносилац програма у потпуности ненаменски употребио одобрена средстава добијена из буџета Градске општине Севојно за реализацију програма или својим пропустом није постигао у битном делу планиране ефекте програма којима се остварује општи интерес у области спорта.

**6. Предложени посебни програми у погледу квалитета и садржине треба да испуњавају следеће критеријуме:**

1. доприносе задовољавању општег интереса грађана у области спорта утврђених Законом;
2. имају значајан и дуготрајан утицај на развој спорта на територији градске општине;
3. у складу су са Законом, Националном стратегијом развоја спорта у Републици Србији;
4. реализују се на територији Градске општине Севојно;
5. реализују се у текућој години;
6. имају одговарајући број учесника у програму, потребне ресурсе за реализацију програма, као и да не постоји никаква сумња у могућност реализовања програма;
7. активности предвиђене програмом нису већ обухваћене одобреним годишњим програмом носиоца.

**7. Износ средстава** за реализацију посебних програма у области спорта у 2024. години износи 400.000,00 динара.

**8.** **Период реализације**: Средства се додељују за програме који ће се реализовати до краја календарске године, односно до 31. децембра 2024. године.

**9.** **Рок за подношење пријава** истиче закључно са 10.06.2024. године.

**10.** Упутство и Обрасци пријаве на Јавни позив за доделу средстава за реализацију посебних програма у области спорта у Градској општини Севојно за 2024. годину могу се преузети са званичног интернет сајта Градске општине Севојно sevojno.org.rs/.

**Република Србија**

**Град Ужице**

**Градска општина Севојно Председница**

**II 401-264/24 Градске општине Севојно**

**24.05.2024. године Мирјана Ђурић с.р.**